2019. gada 13. augustā Noteikumi Nr. 377

Rīgā (prot. Nr. 34 38. §)

**Grozījumi Ministru kabineta 2012. gada 18. decembra noteikumos Nr. 942 "Kārtība, kādā piešķir un finansē asistenta pakalpojumu pašvaldībā"**

Izdoti saskaņā ar

Invaliditātes likuma

12. panta piekto, 5.1, sesto un

septīto daļu

1. Izdarīt Ministru kabineta 2012. gada 18. decembra noteikumos Nr. 942 "Kārtība, kādā piešķir un finansē asistenta pakalpojumu pašvaldībā" (Latvijas Vēstnesis, 2013, 1., 184. nr.; 2015, 210. nr.) šādus grozījumus:

1.1. papildināt noteikumu nosaukumu aiz vārda "pašvaldībā" ar vārdiem "augstskolā un koledžā";

1.2. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Invaliditātes likuma 12. panta piekto, 5.1, sesto un septīto daļu";

1.3. aizstāt 1.1. apakšpunktā vārdus "(turpmāk – asistenta pakalpojums)" ar vārdiem "kā arī kārtību, kādā asistenta pakalpojumu piešķir augstskolā vai koledžā studējošai personai ar I vai II invaliditātes grupu (turpmāk kopā – asistenta pakalpojums)";

1.4. svītrot 1.2. apakšpunktā vārdu "pašvaldībā";

1.5. aizstāt 2.2.1. apakšpunktā vārdus "medicīnisko indikāciju noteikšanu speciāli pielāgota vieglā automobiļa iegādei un pabalsta saņemšanai transporta izdevumu kompensēšanai invalīdiem, kuriem ir apgrūtināta pārvietošanās" ar vārdiem "medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai";

1.6. papildināt 7.2. apakšpunktu aiz vārdiem "komisijas atzinumu" ar vārdiem "ja šī informācija nav pieejama pašvaldību informācijas sistēmā";

1.7. izteikt 8. punktu šādā redakcijā:

"8. Sociālais dienests izskata šo noteikumu 6. punktā minēto iesniegumu un tam pievienotos šo noteikumu 7. punktā minētos dokumentus un:

8.1. Invaliditātes informatīvajā sistēmā pārliecinās, vai komisija personai izsniegusi:

8.1.1. atzinumu par asistenta pakalpojuma nepieciešamību, ja asistenta pakalpojumu pieprasa persona, vecāka par 18 gadiem;

8.1.2. atzinumu par īpašas kopšanas nepieciešamību, ja asistenta pakalpojumu pieprasa bērnam no piecu līdz 18 gadu vecumam;

8.2. pieprasa papildu informāciju no citām institūcijām, ja tas nepieciešams;

8.3. izvērtē, cik aktīva ir persona ar invaliditāti, tās iesaisti pasākumos atbilstoši šo noteikumu 1. pielikumā minētajiem kritērijiem un nepieciešamo asistenta pakalpojuma apjomu.";

1.8. aizstāt 9.2.1. apakšpunktā vārdus un skaitli "vai 3.1 punktā" ar skaitļiem un vārdiem "3.1 vai 4. punktā";

1.9. aizstāt 17.3. apakšpunktā skaitli un vārdus "7.2. apakšpunktā minēto atzinumu" ar skaitļiem un vārdiem "8.1.1. vai 8.1.2. apakšpunktā minētā atzinuma";

1.10. izteikt 19. punktu šādā redakcijā:

"19. Asistenta pakalpojuma nodrošināšanai izlietotos finanšu līdzekļus sociālajam dienestam atmaksā:

19.1. persona vai tās likumiskais pārstāvis, ja persona vairs neatbilst asistenta pakalpojuma saņemšanas nosacījumiem vai mainījies piešķirtā pakalpojuma apjoms (atmaksā finansējuma starpību par piešķirtā asistenta pakalpojuma apjomu un konkrētās personas izmantotā pakalpojuma apjomu);

19.2. asistents, kā arī asistenta pakalpojuma sniedzējs – juridiskā   
persona –, ja sniegta nepatiesa informācija par sniegto pakalpojumu vai Labklājības ministrija vai sociālais dienests konstatējis citus pārkāpumus saistībā ar asistenta pakalpojuma nodrošināšanu.";

1.11. aizstāt 25.1. apakšpunktā skaitli un vārdu "24.1. apakšpunktā" ar skaitli un vārdu "24. punktā";

1.12. aizstāt 26. punktā vārdus "minētajos pārskatos" ar vārdiem "minētajā pārskatā";

1.13. svītrot 1. pielikuma 2. punktā vārdus "vai augstākās";

1.14. izteikt 1. pielikuma 3. punktu šādā redakcijā:

|  |  |  |
| --- | --- | --- |
| "3. | Iegūst augstāko izglītību | Atbilstoši laikam, kas nepieciešams, lai nokļūtu uz izglītības iestādi un atpakaļ un palīdzētu apgūt izglītības programmu, bet kopumā ne vairāk par 40 stundām nedēļā (pakalpojumu piešķir tikai mācību gada laikā)" |

1.15. svītrot 3. pielikumu.

2. Noteikumi stājas spēkā 2019. gada 1. septembrī.

Ministru prezidents A. K. Kariņš

Labklājības ministre R. Petraviča